ประกาศกระทรวงพาณิชย์ประกาศกระทรวงพาณิชย์เรื่องกำหนดให้ข้าวหอมมะลิไทยเป็นสินค้ามาตรฐานและมาตรฐานสินค้าข้าวหอมมะลิไทยพ.ศ. ๒๕๔๔ เพื่อประโยชน์ในการส่งเสริมและรักษาคุณภาพสินค้าข้าวหอมมะลิไทยให้เป็นที่เชื่อถือและยอมรับในตลาดต่างประเทศอาศัยอำนาจตามความในมาตรา ๔ (๑) และ (๒)แห่งพระราชบัญญัติมาตรฐานสินค้าขาออก พ.ศ. ๒๕๐๓แก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้าจึงออกประกาศไว้ ดังต่อไปนี้ข้อ ๑ ให้กำหนดข้าวหอมมะลิไทย เป็นสินค้ามาตรฐานข้อ ๒ ให้กำหนดมาตรฐานสินค้าข้าวหอมมะลิไทยไว้ตามรายละเอียดต่อท้ายประกาศนี้ข้อ ๓ บรรดาประกาศ ระเบียบหรือข้อบังคับของกระทรวงพาณิชย์ที่เกี่ยวกับสินค้ามาตรฐานข้าวหอมมะลิไทยและมาตรฐานสินค้าข้าวหอมมะลิไทยที่ส่งออกไปต่างประเทศซึ่งขัดหรือแย้งกับประกาศฉบับนี้ ให้ใช้ประกาศฉบับนี้แทนข้อ ๔[๑]ประกาศฉบับนี้ให้ใช้บังคับเมื่อพ้นกำหนด ๖๐ วันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๓๑ ตุลาคม พ.ศ. ๒๕๔๔อดิศัย โพธารามิกรัฐมนตรีว่าการกระทรวงพาณิชย์[เอกสารแนบท้าย]๑.[๒] มาตรฐานสินค้าข้าวหอมมะลิไทย (แก้ไขเพิ่มเติม ข้อ ๘ วรรคสอง)(ดูข้อมูลจากภาพกฎหมาย)ประกาศกระทรวงพาณิชย์เรื่อง กำหนดให้ข้าวหอมมะลิไทยเป็นสินค้ามาตรฐานและมาตรฐานสินค้าข้าวหอมมะลิไทย(ฉบับที่ ๒) พ.ศ. ๒๕๔๕[๓]ข้อ ๕ในกรณีที่สินค้ามีสินค้าข้าวหอมมะลิไทยผสม หรือปนอยู่ไม่เกินร้อยละ ๘ไม่ถือว่าเป็นสินค้ามาตรฐานข้าวหอมมะลิไทยหรือสินค้าข้าวหอมมะลิไทยตามตัวอย่างหรือเป็นสินค้าที่ผิดมาตรฐานตามประกาศฉบับนี้ข้อ ๖ในกรณีที่มีการซื้อขายข้าวหอมมะลิไทยตามตัวอย่างซึ่งหมายความถึงข้าวหอมมะลิไทยผสม (MIXED THAI HOM MALI RICE หรือ MIXED THAI JASMINE RICE หรือ MIXED THAI FRAGRANT RICEหรือชื่ออื่นที่มีความหมายเดียวกันไม่ว่าจะเป็นคำที่มีความหมายว่า ไทย หรือไม่ก็ตาม)และผู้ซื้อผู้ขายได้ทำสัญญาซื้อขาย หรือมีคำสั่งซื้อไว้ก่อนวันที่ ๒๘ พฤษภาคม ๒๕๔๕สินค้าข้าวหอมมะลิไทยตามตัวอย่างนั้น ต้องมีมาตรฐานตามที่กำหนดไว้ในข้อ ๕ของประกาศกระทรวงพาณิชย์ เรื่องกำหนดให้ข้าวหอมมะลิไทยเป็นสินค้ามาตรฐานและมาตรฐานสินค้าข้าวหอมมะลิไทย พ.ศ. ๒๕๔๔ยกเว้น ข้อ ๕ (๑)โดยอัตราส่วนการผสมหรือปนจะอนุโลมให้มีข้าวหอมมะลิไทยกับข้าวขาวหรือข้าวกล้องซึ่งเป็นข้าวเจ้าพันธุ์อื่นผสมหรือปนได้ แล้วแต่กรณีทั้งนี้ผู้ทำการค้าขาออกซึ่งสินค้ามาตรฐานจะต้องดำเนินการให้เป็นไปตามข้อกำหนดใน ข้อ ๘วรรคสอง ซึ่งแก้ไขเพิ่มเติมตามข้อ ๒ของประกาศฉบับนี้และต้องส่งข้าวหอมมะลิไทยตามตัวอย่างออกไปนอกราชอาณาจักรภายในวันที่๓๐ กันยายน ๒๕๔๕ประกาศกระทรวงพาณิชย์เรื่อง กำหนดให้ข้าวหอมมะลิไทยเป็นสินค้ามาตรฐานและมาตรฐานสินค้าข้าวหอมมะลิไทย (ฉบับที่ ๓) พ.ศ. ๒๕๔๖[๔]ข้อ๒ในกรณีที่ส่งสินค้ามาตรฐานข้าวหอมมะลิไทยตามมาตรฐานออกไปนอกราชอาณาจักรโดยบรรจุกระสอบหรือภาชนะอื่นใดผู้ทำการค้าขาออกต้องแสดงข้อความภาษาอังกฤษ THAI HOM MALI RICE หรือ THAI JASMINE RICE หรือ THAI FRAGRANT RICEหรือชื่ออื่นที่มีความหมายเดียวกันให้ชัดเจนบนวัตถุที่ใช้ในการบรรจุ หุ้มห่อกรณีที่มิได้ใช้ข้อความภาษาอังกฤษว่าTHAI HOM MALI RICE ให้แสดงข้อความภาษาอังกฤษภายในวงเล็บว่า (THAI HOM MALI RICE) กำกับต่อท้ายหรือใต้ข้อความว่า THAI JASMINE RICE หรือ THAI FRAGRANT RICE หรือชื่ออื่นที่มีความหมายเดียวกันไว้ด้วยข้อ๓ในกรณีที่ส่งสินค้ามาตรฐานข้าวหอมมะลิไทยตามตัวอย่างออกไปนอกราชอาณาจักรโดยบรรจุกระสอบหรือภาชนะอื่นใด ผู้ทำการค้าขาออกต้องแสดงข้อความภาษาอังกฤษว่า MIXED THAI HOM MALI RICE หรือ MIXED THAI JASMINE RICE หรือ MIXED THAI FRAGRANT RICEหรือชื่ออื่นที่มีความหมายเดียวกันให้ชัดเจนบนวัตถุที่ใช้ในการบรรจุ หุ้มห่อพร้อมทั้งระบุอัตราส่วนการผสมหรือปนของข้าวหอมมะลิไทยกับข้าวขาวหรือข้าวกล้องซึ่งเป็นข้าวเจ้าพันธุ์อื่นที่มิใช่ข้าวหอมมะลิไทยแล้วแต่กรณีไว้ด้วยกรณีที่มิได้ใช้ข้อความภาษาอังกฤษว่าMIXED THAI HOM MALI RICEให้แสดงข้อความภาษาอังกฤษในวงเล็บว่า (MIXED THAI HOM MALI RICE) กำกับต่อท้าย หรือใต้ข้อความว่า MIXED THAI JASMINE RICE หรือ MIXED THAI FRAGRANT RICE หรือชื่ออื่นที่มีความหมายเดียวกันไว้ด้วยอุษมล/ผู้จัดทำ๒๓สิงหาคม ๒๕๕๔[๑] ราชกิจจานุเบกษาเล่ม ๑๑๘/ตอนพิเศษ ๑๐๙ ง/หน้า ๕/๒ พฤศจิกายน ๒๕๔๔[๒] มาตรฐานสินค้าข้าวหอมมะลิไทยแก้ไขเพิ่มเติมโดยประกาศกระทรวงพาณิชย์ เรื่องกำหนดให้ข้าวหอมมะลิไทยเป็นสินค้ามาตรฐานและมาตรฐานสินค้าข้าวหอมมะลิไทย (ฉบับที่๓) พ.ศ.๒๕๔๖[๓] ราชกิจจานุเบกษาเล่ม ๑๑๙/ตอนพิเศษ ๕๕ ง/หน้า ๒/๒๑ มิถุนายน ๒๕๔๕[๔]ราชกิจจานุเบกษาเล่ม ๑๒๐/ตอนพิเศษ ๑๓๓ ง/หน้า ๔/๑๙ พฤศจิกายน ๒๕๔๖